**Metamorfozele nopții**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În loc de pernă dorm pe-un munte

şi mă-nvelesc c-o plapumă de nori

când infinitul nu mă mai ascunde

visez năprasnic şi-atunci cobor

Mă învelesc c-o plapumă de nori

mi-e somnul cât istoria de lungă

cu geografia dragostei măsor

eternitatea poate-o să-mi ajungă

Mi-e somnul cât istoria de lungă

când infinitul nu mă mai ascunde

nopţii îi bag iar stelele în strungă

în loc de pernă dorm pe-un munte

Şi mă-nvelesc c-o plapumă de nori

să-nvăţ tabla înmulţirii doar cu flori

poezie de Costel Zăgan din Cezeisme II (2019)